wickkiey/tamil-wikipedia-chunked huggingface dataset:
# அரசு

## உரோமை நகர அரசு மற்றும் பேரரசுகள்

இத்தாலியில் இருந்த சிறிய நகர அரசுகளில் ஒன்றுதான் உரோமை நகர அரசு என்றழைக்கப்படுகிறது. கிரேக்க நகர அரசுகளைப் போலவே, இத்தாலிய உரோமை நகர அரசுகளும் புவியியல் ரீதியாகப் பல்வேறு பிரிவுகளாகப் பிளவுபட்டுக் காணப்பட்டன. உரோமை நகர அரசானது கொடுங்கோல் ஆட்சியாக இருந்தது. பின்னர், மக்கள் கொடுங்கோன்மை ஆட்சியாளர்களுக்கு எதிராகக் கிளர்ச்சி செய்தும் அவர்களைத் தோற்கடித்தும் குடியரசு ஆட்சியினை நிறுவினர். உரோமையில் தோற்றுவிக்கப்பட்ட குடியாட்சி முறையில் இரட்டை நிர்வாக முறை நிலவியது. தொன்மரபின் வழி வந்த ஆட்சியாளர்களும், மக்களால் தேர்ந்தெடுக்கப்பட்ட செனற்சபை உறுப்பினர்களும் இணைந்து ஆட்சி புரிந்து வந்தனர். இதனால், உரோமைக் குடியரசு உயர்குடி சிறுகுழுவாட்சி முறையாக மாற்றம் பெற்றது.  
ஐரோப்பாவின் பல பகுதிகளை ஆக்கிரமித்ததன் காரணமாக உரோமை அரசு உரோமைப் பேரரசாக மாறியது. பிரான்ஸ், ஸ்பெயின், பிரித்தானியா, ஜெர்மனி, வட ஆப்ரிக்கா ஆகிய பகுதிகள் உரோமையின் ஆட்சிப் பகுதிகளாக ஆயின. உரோமைப் பேரரசும் கொடுங்கோல் தன்மையுடன் ஆட்சி மேற்கொண்டது. உரோமைப் பேரரசர் அனைத்து வகைப்பட்ட அதிகாரங்களையும் தன்னகத்தே கொண்டிருந்தார். அவருடைய வார்த்தைகள் உரோமையின் சட்டங்களாக காணப்பட்டன. கிறித்தவம் அரச சமயமாக்கப்பட்டது. ஆன்மீக உரிமைக் கோட்பாடு விவரணைச் செய்வது போன்று அரசர் இறைவனின் தூதராகக் கருதப்பட்டார். அவரைக் கீழ்ப்படிவது என்பது இறைவனைக் கீழ்ப்படிவதற்கு ஈடாகப் பார்க்கப்பட்டது.  
உரோமைப் பேரரசு அரசியல் நிறுவனங்களின் வளர்ச்சிக்கு முக்கியப் பங்காற்றி வந்தது. அரசிற்குள் குடும்ப மேலாதிக்கத்தை நிலைநிறுத்தும் போக்கினை வலியுறுத்திச் செயற்படுத்தியது. இருப்பினும், உரோமைக் குடிமக்களின் உரிமைகளையும் பொறுப்புகளையும் வரையறைப்படுத்தி விரிவுப்படுத்தியது. **நாடுகளின் சட்டம்** என்பது உரோமைப் பேரரசின் அடிப்படைக் கொள்கையாக விளங்கியது. இதுவே, உரோமர்களின் சட்டமுறைமையின் வடிவமாக அமையப் பெற்றிருந்தது.
# அரசு

## நிலவுடமையாளர் அரசு

உரோமைப் பேரரசில் பல நிர்வாகச் சீர்திருத்தங்கள் ஏற்படுத்தப்பட்டன. குடிமைச் சேவைகளில் காணப்பட்ட துணிவின்மைப் போக்குகள், அச்சவுணர்வு தன்மைகள் ஆகியவற்றால் மக்களிடையே அவநம்பிக்கைகள் உருவாயின. இவற்றிலிருந்து பேரரசை மீட்டெடுப்பது என்பது கடினப் பணியாக இருந்தது. உரோமைப் பேரரசு இதன்காரணமாகப் படிப்படியாக வீழ்ச்சியடையத் தொடங்கியது. இக்கால கட்டத்தில் நிலவுடமையாளர்கள் எழுச்சிப் பெற்றனர். இது தவிர்க்க முடியாத ஒன்றாக இருந்தது. இதனால், நிலவுடமையாளர்கள் தம்மிடம் பணியாற்றும் எளியவர்கள் மீது செலுத்தப்பட்டு வந்த அதிகாரம் தொடர்ந்து கடைபிடிக்கப்பட்டது.  
இவ் அரசில் ஒவ்வொரு மாவட்ட நிலப்பகுதியும் ஒவ்வொரு நிலவுடமையாளரின் கீழ் இருந்தது. இவர்கள் தம்மை குறுநில மன்னர்களாக நினைத்துக்கொண்டு ஆட்சிசெய்து வரத் தொடங்கினர். உரோமை அரசியல் அதிகாரமானது நிலவுடமையுடன் தொடர்புடையதாக இருந்தது. இச்சூழ்நிலையில் வலிமை பெற்ற நிலவுடமையாளர்கள் வலிமை குன்றிய நிலவுடமையாளர் பகுதிகளைக் கைப்பற்றி ஆட்சியை விரிவுபடுத்திக் கொண்டனர். இதன்விளைவாக, மீளவும் சிற்றரசுகள் உருவாகத் தொடங்கின. போர் நிகழ்வுகள் மற்றும் திருமண உறவுகள் மூலமாக சிற்றரசுகள் பேரரசுகளாக மாற்றம் பெற்றன. நிலவுடமைக் கோட்பாட்டின்படி அரசன் இறைவனின் ஊழியனாகச் செயல்பட்டு அரசினை வழிநடத்த கடமைப்பட்டவனாவான். அதுபோல, அரசர்கள் தமது இறைமையினை நிலவுடமையாளர்களுக்குச் செலுத்தும் விசுவாசத்தினூடாகப் பெற்றுக்கொள்ளும் வழக்கிருந்தது. இதனால், அரசன் இறந்தபின் அவனுடைய அதிகாரங்களும் பொறுப்புகளும் நிலவுடமையாளர்களுக்குச் சொந்தமானது.
திருச்சபைக் காலத்தில் சமயரீதியாக உரோமை அரசுகளுக்கிடையில் இணக்கப் போக்குகள் நிலவின. இது அனைத்துலக பேரரசு என்பதைத் தலையாயக் குறிக்கோளாகக் கொண்டு உலக அரசுகளை ஒன்றுபடுத்தி வைத்திருந்தது.
# அரசு

## நவீன தேசிய அரசுகள்

நவீன தேசிய அரசுகளின் வளர்ச்சியில்,பிரெஞ்சுப் புரட்சி தலையாயதாகும். கி. பி. 1789 இல் பிரெஞ்சு மக்கள் கொடுங்கோன்மை முடியாட்சிக்கு எதிராகப் புரட்சியில் ஈடுபட்டனர். அதன் மூலம் மக்களாட்சி அரசியலை முன்வைத்தனர். விடுதலையும், இறையாண்மையும் கொண்ட குடியரசாகப் பிரான்சை அறிவித்துக் கொண்டனர். **அனைத்து மனிதர்களும் சில உரிமைகளுடன் பிறக்கின்றனர்; சமத்துவமாக உருவாக்கப்படுகின்றனர்** என்கிற கருத்துக்களைத் தேசிய அரசுகள் வலியுறுத்தின.  
பத்தொன்பதாம் நூற்றாண்டில் இங்கிலாந்தில் தோன்றிய தொழிற்புரட்சியின் விளைவாக ஏற்பட்ட புதிய கண்டுபிடிப்புக்கள், இயந்திரங்களின் கண்டுபிடிப்புக்கள், இயந்திரங்களின் அதிகரிப்புகள், பொருட்களின் உற்பத்தி மற்றும் உற்பத்திகளின் அமைப்புமுறை என்பன தேசிய அரசுகளின் தோற்றத்திற்கு வித்திட்டன. அனைத்துலக வர்த்தகம் துரிதமடைந்ததுடன், தேசிய வர்த்தகமும், வங்கித் தொழிலும் அதிகரித்தன. மேலும், போக்குவரத்திலும், தகவல் தொடர்பிலும், சமூகப்பொருளாதார வாழ்விலும் மாற்றங்கள் நிகழ்ந்தன. இம்மாற்றங்கள் நவீன தேசிய அரசுகளின் எழுச்சிக்கு உறுதுணையாக அமைந்திருந்தன.
# வெண்குருதியணு

குருதிச் சுற்றோட்டத்தொகுதி யில் காணப்படும் குருதியானது அலகிடு எதிர்மின்னி நுண்ணோக்கியின் (Scannin electron microscope, SEM) கீழ் தெரியும் தோற்றமாகும். இதில் ஒழுங்கற்ற தோற்றத்தில் தெரியும் வெண்குருதியணுக்களுடன், செங்குருதியணுக்களும், சிறிய தட்டுவடிவமான குருதிச் சிறுதட்டுக்களும் காணப்படுகின்றன.]]  
**வெண்குருதியணுக்கள்** அல்லது **வெண்குருதிச் சிறுதுணிக்கைகள்** அல்லது **இரத்த வெள்ளை அணுக்கள்** அல்லது லியூகோசைட்டுகள் (white blood cells or leucocytes) குருதியில் காணப்படும் ஒரு வகை உயிரணுக்களாகும். இவை எலும்பு மச்சைகளில் தயாரிக்கப்பட்டு குருதியினால் உடல் முழுவதும் எடுத்து செல்லப்பட்டு உடலுக்கு நோய் எதிர்ப்பு சக்தி அளிக்கிறது. தொற்றுநோய்களையும், வேறு வெளிப் பொருட்களை எதிர்ப்பதிலும் முக்கிய பங்காற்றும் குருதியின் கூறாக அமையும். வெண்குருதியணுக்களின் வாழ்வுக்காலம் ஒரு சில நிமிடங்களில் இருந்து, ஒரு சில நாட்கள் வரை இருக்கும். இவ்வெண்குருதியணுக்கள் குருதிச் சுற்றோட்டத்தொகுதியிலும், நிணநீர்த்தொகுதியிலும் பரந்து உடல் முழுவதும் காணப்படும்.  
உடலிலுள்ள நோய் நிலைமையினை அடையாளம் காண வெண்குருதியணுக்களின் எண்ணிக்கை முக்கிய குறிகாட்டியாக இருப்பதனால், மொத்தக் குருதி கணக்கீடுகளில் வெமண்குருதிக் கலங்களின் எண்ணிக்கை முக்கியமானதாகும்.குருதிப் பரிசோதனையில் ஒருவரது வெண்குருதிக் கனங்களின் எண்ணிக்கை 4 × 10<sup>9</sup>/L முதல் 1.1 × 10<sup>10</sup>/L ஆக இருக்கும். அமெரிக்காவில் இது 4,000 முதல் 11,000 வெண்குருதிக் கலங்கள் ஒரு மிக்ரொ லீட்டருக்கு என அளவிடப்படும். இது ஆரோக்கியமான ஒருவரது மொத்தக் குருதியில் கனவளவுப்படி ஏறக்குறைய 1% ஆக இருக்கும்
# வெண்குருதியணு

## வகைகள்

வெண்குருதியணுக்களில் ஐந்து வேறுபட்ட வகையான உயிரணுக்கள் உள்ளன. ஆனால் அவை யாவும் என்பு மச்சையில் இருக்கும் குருதியணுமூலக் குருத்தணு (hematopoietic stem cell) எனப்படும் ஒரு குறிப்பிட்ட உயிரணுக்களில் இருந்தே உருவாகின்றன.
- நடுவமைநாடிகள் (Neutrophil)
- இயோசிநாடிகள் (Eosinophil)
- காரநாடிகள் (Basophil)
- நிணநீர் செல்கள் (Lymphocytes)
- ஒற்றைக் குழியம் (Monocyte)
- பெருவிழுங்கி (Macrophage)
- கிளையி உயிரணுக்கள் (Dendritic cell)
| இயோசினேற்பிகள் | 1–6% | 10–12 | *பெரிய ஒட்டுண்ணிகள்
*ஒழுங்குபடுத்தப்பட்ட ஒவ்வாமை அழற்சி எதிர்வினை | இருமடல் | முழுமையான இளஞ்சிவப்பு - செம்மஞ்சள் நிறம் (H&E Stain) | 8–12நாட்கள் (4-5 மணித்தியாலங்களுக்கு சுற்றியோடும்) |
| --- | --- | --- | --- | --- | --- | --- |
| காரச்சாயமேற்பிகள் | <1% | 12–15 | *அழற்சி எதிர்வினைக்காக திசுநீர்த்தேக்கியை வெளியேற்றும். | இருமடல் அல்லது மும்மடல் | பெரிய நீலநிறம் | சில மணித்தியாலங்கள் முதல் சில நாட்கள் வரை |
| நிணநீர் செல்கள் | 25–33% | 7–8 | * பி உயிரணுக்கள்: பிறபொருளெதிரியை வெளியேற்றுவதுடன், டி உயிரணுக்களின் தொழிற்பாட்டிற்கும் உதவும்.
* டி உயிரணுக்கள்:
** **டி உதவி உயிரணுக்கள்** (Th=T helper cells): டி உயிரணுக்கள், பி உயிரணுக்களைத் தொழிற்படச் செய்து, அவற்றை ஒழுங்கு முறைப்படுத்தும் தொழிலைச் செய்யும்
****CD8 + செல்நச்சிய டி உயிரணுக்கள்**: தீ நுண்மத் தொற்றுக்குட்பட்ட உயிரணுக்களையும், கட்டி உயிரணுக்களையும் அழிக்கும்.
****γδ டி உயிரணுக்கள்**:
****ஒழுங்குபடுத்தும் டி உயிரணுக்கள்** (Regulatory (suppressor) T cells): தொற்று நீங்கியதும் நோய் எதிர்ப்பாற்றல் முறைமையின் தொழிற்பாட்டை சாதாரண நிலைக்கு கொண்டு வர உதவும்; தன்னுடல் தாக்குமை யை தடுக்கும்.
* இயற்கையாக கொல்லும் உயிரணுக்கள் (Natural Killer = NK cells): தீ நுண்மத் தொற்றுக்குட்பட்ட உயிரணுக்களையும், கட்டிகளையும் அழிக்கும். | அசாதாரணமான ஆழமான நிறப்படுத்தலுக்குட்படும் | இயற்கையாக கொல்லும் உயிரணுக்களும், Cytotoxic (CD8+) T உயிரணுக்கள் | கிழமைகள் - ஆண்டுகள் |
| ஒற்றை உயிரணுக்கள் | 2–10% | 14–17 | ஒற்றை உயிரணுக்கள் குருதியிலிருந்து வேறு இழையங்களுக்குச் சென்று அங்கே கலவேறுபாட்டுக்கு உட்பட்டு பெருவிழுங்கி அல்லது கிளையி உயிரணுக்களாக மாற்றமடையும். | சிறுநீரகத்தின் தோற்றத்தை ஒத்த அமைப்பு | எதுவுமில்லை | சில மணித்தியாலங்கள் தொடக்கம், சில நாட்கள் வரை |
| பெருவிழுங்கிகள் | 21 (மனிதர்) | தின்குழியமை உயிரணுச் சிதைவுகள் அல்லது இறந்த உயிரணுக்கள், நோய்க்காரணிகள் போன்றவற்றை விழுங்கி சமிபாடு அடையச் செய்வதுடன், நோய்க்காரணிகளை எதிர்க்கும் நிணநீர் செல்கள் மற்றும் நோயெதிர்ப்பு உயிரணுக்களைத் தூண்டுவதிலும் பங்கெடுக்கும். | செயல்திறனுடன்: நாட்கள்
முதிராத நிலையில்: மாதங்கள் - ஆண்டுகள் |  |  |  |
| கிளையி உயிரணுக்கள் | பிறபொருளெதிரியாக்கி - முன்வைக்கும் உயிரணுவாக (antigen-presenting cell = APC) இதன் முக்கியமான தொழில் டி நிணநீர்க்கலங்களை தொழிற்படச் செய்தலாகும் | பெருவிழுங்கி போன்றது |  |  |  |  |
# வெண்குருதியணு

## வகைகள்

### நடுவமை நாடி

நடுவமை நாடிகள் வெண்குருதி கலங்களிலே அதிக அளவில் காணப்படும் உயிரணுக்கள் ஆகும். இது சுமார்  
60-70% அளவில் காணப்படும்.
# வெண்குருதியணு

## வகைகள்

### கார நாடிகள்

கார நாடிகள் ஒவ்வாமை, பிறபொருட்கள் உள்ளெடுக்கப்படுதல் என்பவற்றுக்கு எதிராகச் செயற்படுவதில் முக்கியமானது. இதன் விளைவாக பெறப்படும் எப்பாரின் குருதிக் குழாய்களில் குருதி உறைவடைதலைத் தடுக்கும் வெண்கருதியணுக்களில் மிகக் கூறைவாகக் காணப்படுவது: அதாவது 0.5% இலும் குறைவானது.
# வெண்குருதியணு

## வகைகள்

### நிணநீர்க் குழியங்கள்

நிணநீர்க் குழியங்கள் குருதியின் நிணநீர்த் தொகுதியில் பொதுவானவையாகக் காணப்படும். நிறமூட்டப்படும் போது நன்கு நிறமூட்டப்படும். மையத்தில் பாரிய கருவையும் ஒப்பீட்டு அளவில் சிறிய குழியவுருவையும் கொண்டிருக்கும்.
# வெண்குருதியணு

## வகைகள்

### ஒற்றைக் குழியங்கள்

ஒற்றைக் குழியங்கள் , வெண்குருதியணுக்களில் காணப்படும் மிகப்பெரிய கலங்களாகும். இவை நடுநிலை நாடிகளில் வெற்றிடத் தூய்தாக்கி போல் தொழிற்டும். இவை அதிக காலம் வாழும்.
# வெண்குருதியணு

## கோளாறுகள்

வெண்குருதியணு சார்ந்து இரண்டு கோளாறுகள் பொதுவாகக் கூறப்படும், அவை: வெண்குருதிக் கலங்களின் எண்ணிக்கையில் அதிகரிப்பது (கல அதிகரிப்புக்கோளாறு) மற்றையது கலங்களின் எண்ணிக்கை குறைவுபடல்( லியுக்கொபீனியா) வெண்குருதியணுக்களின் எண்ணிக்கை அதிகரிப்பது பொதுவாக (தொற்றுகளுக்கெதிராகப் போராட) ஆரோக்கிய நிலைமைதான் ஆயினும் அபரிமிதமாகப் பெருக்கமுறுதல் பாதிப்பானது.  
மற்றொரு வகையில் வெண்குருதியணுக்கள் சார்ந்த நோய் குறித்து ஆராயும் போது அவற்றின் எண்ணிக்கை சாதாரணமாகக் காணப்பட்ட போதிலும் அவற்றின் செயற்பாடு அசாதரணமாயிருப்பதை குறிப்பது.
# வெண்குருதியணு

## கோளாறுகள்

### லியுக்கொபீனியாஸ்

வெண் குருதியணு குறைவுபடுவதனால் பல்வேறு நோய்கள் ஏற்படுகின்றன. இத்தகைய வெண்குருதியணு குறைவு பொதுவாக நடுவமைநாடிகள் குறைவுபடுவதனாலேயே நிகழ்கின்றது. இதனால் இத்தகைய குறைபாடு நியுட்ரோபீனியா என அழைக்கப்படுகின்றது.மிகக் குறைவாக , நிணநீர்ச் செல்களின் குறைவுபடல் ஏற்படலாம். இதன் போது இக்குறைபாடு லிம்போசைற்றொபீனியா என அழைக்கப்படும். நடுவமைநாடிகளின் அளவு குறைவு படுதல் அவற்றின் உற்பத்தி குறைவுபடுவதனால் அல்லது அவை குருதியிலிருந்து அகற்றப்படுவதனால் நிகழலாம் என ஆய்வுகூடப் பரிசோதனைகள் காட்டுகின்றன. பின்வரும் சில காரணங்கள் ஏதுவாக அமையும்:
- சில மருந்துகளின் பாவனை
- கதிர்வீச்சு
- நஞ்சு - அல்ககோல், பென்சீன்கள்
- Iசில பரம்பரை நோய்கள்
- நிர்ப்பீடனக் குறைபாடு
- குருதிக் கல்க் குறைபாடுகள்
- பாரிய தொற்றுக்கள்
- பட்டினி  
நியுட்ரோபீனியாவின் மிகப்பெரிய பாதிப்பு தொற்றுகள் ஏற்படுவதற்கன வாய்ப்புகளாகும்.
# நிகழ்படத் துண்டு

**நிகழ்பட துண்டு** (video clip ) ஒரு குறுந்திரைப்படத்தையோ அல்லது குறுகியநேரத்தில் ஒரு முழுமையான நிகழ்வையோ அல்லது செய்தியையோ அல்லது வேறு ரசிக்ககூடிய படைப்புக்களையோ கொண்டுள்ள நிகழ்படத்தைக் குறிக்கும். இவை இணையத்தில் 2006 ஆண்டு பரவலாக கிடைக்க ஆரம்பித்தன. டிக்டாக், யூடியூப் உள்ள குறுகிய நிகழ்படங்கள் அடிக்கடி [[பரவலர் பண்பாடு|பரவலர் பண்பாட்டை] அடிக்கடி பாதிக்கின்றன.
# ரவி வர்மா

**இராஜா இரவி வர்மா** (*Raja Ravi Varma*; 29 ஏப்ரல் 1848 – 2 அக்டோபர் 1906) நவீன காலத்துக்கு ஏற்ற முறையில் மேல்நாட்டில் வழங்கும் ஓவிய மரபை அப்படியே இந்தியப் பாணி ஓவியக்கலைக்குள் புகுத்தியவர். உலகப்புகழ் பெற்ற பல ஓவியங்களைப் படைத்தவர்.
# ரவி வர்மா

## வாழ்க்கைக் குறிப்பு

இராஜா இரவிவர்மா கேரளாவின் திருவிதாங்கூர் சமஸ்தானத்தில் உள்ள
கிளிமானூர் என்னும் ஊரில் 1848-ஆம் ஆண்டில் உமாம்பா–நீலகண்டன் தம்பதிகளுக்குப் பிறந்தவர். சிறு வயதிலிருந்தே சமஸ்கிருதம், மலையாளம் ஆகியவற்றுடன் ஓவியத்தையும் தம்முடைய உறவினர் இராஜா இராஜவர்மாவிடமிருந்து கற்றுக்கொண்டார்.
# ரவி வர்மா

## ஓவியக்கலையில் ஈடுபாடு

இராஜா இராஜவர்மா, இரவிவர்மாவுக்குத் தமக்கு ஓவியத்தில் தெரிந்தவற்றை
யெல்லாம் கற்றுக்கொடுத்தார். திருவாங்கூர் மன்னர் ஆயில்யம் திருநாள் மகாராஜாவின் உதவியுடன் 1862 ஆம் ஆண்டில் திருவனந்தபுரம் அரண்மனையில் எண்ணெய் வண்ண ஓவியக்கலையை அரண்மனை ஓவியர் இராமசாமி நாயுடுவிடம் ஒன்பது ஆண்டுகள் பயின்றார். அவரிடம் ஓவியக்கலையை கற்க ஆரம்பித்தார். தைலவண்ண ஓவியங்களில் உள்ள நுணுக்கங்களை தஞ்சாவூர் அரண்மனை ஓவியரான அழகிரி நாயுடுவிடமும் அறிந்து கொண்டார். சுதேசிமுறையில் செய்யப்பட்டன. அவ்வேளையில் அரச குடும்பத்தைச் சேர்ந்ததொரு பெண்ணை மணந்துகொண்டார்.
# ரவி வர்மா

## எண்ணெய் வண்ண ஓவியக்கலை

இலைகள், மரப்பட்டைகள், மலர்கள், மண் ஆகியவற்றிலிருந்து வண்ணங்கள் தயாரித்தே அக்காலத்தில் ஓவியங்கள் தீட்டப்பட்டன. ஐரோப்பியர்களின் எண்ணெய் வண்ண ஓவியங்களைப் பற்றி சில உத்திகளைத் தெரிந்து கொள்ளவேண்டும் என்று இரவிவர்மா விரும்பினார். *தியோடோர் ஜென்சன்* என்னும் ஐரோப்பியர் 1868 இல் அரண்மனை வந்திருந்தபோது அவர் ஓவியம் வரையும் முறையையும் உத்திகளையும் அருகில் இருந்து கவனித்து அதன் மூலம் தாமும் அந்த ஐரோப்பியக் கலையைக் கற்றுக்கொண்டார். அந்நாளில் அவர் சென்னை ஆளுநராகிய பக்கிங்க்ஹாம் கோமகனாரை வரைந்த ஓவியம் அவருக்குப் புகழ் தேடித்தந்தது. ஆயில்யம் திருநாள் மகாராஜா, இரவிவர்மா தம்மை மிகச்சிறப்பாக வரைந்ததற்காக 'வீரஸ்ருங்கலா' என்னும் உயரிய விருதை அளித்துக் கௌரவித்தார். 1870–1880 ஆண்டுகளில் கிளிமானூரிலேயே தங்கி நிறைய ஓவியங்களைப் படைத்தார்.  
*மஹாராஜா மூன்றாம் சத்யாஜிராவ் கெய்க்வாட்* (Sathyajirao Gaekwad) அவர்களின் ஆட்சிக் காலத்தில் இரவிவர்மா பரோடா சமஸ்தானத்தில் 19ஆம் நூற்றாண்டின் இறுதிப் பகுதியில் பத்து ஆண்டுகள் தங்கினார். அவரது பெரும்பாலான சிறந்த ஓவியங்கள் அங்குதான் படைக்கப்பட்டன. தமது வாழ்வின் பெரும்பகுதியை அவர் மும்பாயில் கழித்தார். அங்குதான் 1894 இல் அவர் தமது அச்சகத்தைத் நிறுவினார். 1896 இல் அவரது அச்சகத்தில் முதல் பிரதி ஓவியம் தமயந்தி அன்னப்பட்சியுடன் உரையாடும் ஓவியம் அச்சிடப்பட்டது. 1899 இல் அச்சகத்தை ஸ்லிஷர் (*Slisher*) நகரத்துக்கு மாற்றினார். 1906 இல் தமது 58ஆவது வயதில் அவர் இயற்கை எய்தினார்.
# ரவி வர்மா

## புகழ்பெற்ற ஓவியங்கள்

1873 இல் வியென்னாவில் நடைபெற்ற ஓவியக் கண்காட்சியில் இரவிவர்மாவின் ஓவியங்கள் காட்சிக்கு வைக்கப்பட்டு சிறப்பான விருதைப்பெற்றார். தென்னிந்தியப் பெண்களை இந்துக்கடவுளரின் உருவகங்களாகப் படைத்தார். பழம்பெரும் காவிய நாயகிகளான சகுந்தலை, தமயந்தி போன்றோரின் உருவகங்களை வரைந்து உலகப்புகழ் பெற்றார். "நவம்பர் 24 2002 இல் டில்லியில் நடந்த ஓவிய ஏலத்தில் அவரது *யசோதையும் கிருஷ்ணனும்* ஓவியம் 56 லட்சம் ரூபாய்க்கு ஏலம் போனது."
# ரவி வர்மா

## இரவிவர்மா குறித்த விமரிசனங்கள்

இந்தியக் கலை விமர்சகர்கள் அவரது ஓவியங்களில் வெறும் கதை சொல்லும் (illustrative) தன்மையும், உணர்ச்சி மேலோங்கிய தன்மையும்தான் காணப்படுகின்றன என்றும் அவர் கற்பனை வறட்சி மிக்க, மேலை நாட்டுப் பாணியை நகல் செய்யும், இந்தியக் கலையியலைப் புறக்கணித்த ஓவியர் என்றும் குறைகூறினார்கள். அவரது அச்சகத்தில் அச்சிடப்பட்ட பிரதி ஓவியங்கள் 'கேலண்டர் ஓவியர்' என்று அவரை கொச்சைப் படுத்தப் பயன்பட்டன. மேலை நாட்டு உத்தியான தைல வண்ணத்தை பயன்படுத்தி இந்திய வண்ண உத்தியை அவர் அவமதித்ததாகக் கூடக் குறிப்பிட்டார்கள்.
# அக்டோபர் 7

## பிறப்புகள்

- 1885 &ndash; நீல்சு போர், நோபல் பரிசு பெற்ற தென்மார்க்கு இயற்பியலாளர் (இ. 1962)
- 1900 &ndash; ஐன்ரிக் இம்லர், செருமானிய இராணுவத் தளபதி, அரசியல்வாதி (இ. 1945)
- 1906 &ndash; மு. செல்லையா, ஈழத்துக் கவிஞர் (இ. 1966)
- 1906 &ndash; கோ. சுப்பிரமணியன், தமிழகத் தமிழறிஞர், பேராசிரியர், வழக்கறிஞர் (இ. 1971)
- 1914 &ndash; பேகம் அக்தர், இந்தியப் பாடகி, நடிகை (இ. 1974)
- 1920 &ndash; முடியரசன், தமிழகக் கவிஞர் (இ. 1998)
- 1931 &ndash; டெசுமான்ட் டுட்டு, அமைதிக்கான நோபல் பரிசு பெற்ற தென்னாப்பிரிக்க ஆயர்
- 1935 &ndash; தாமஸ் கெநீலி, ஆத்திரேலிய எழுத்தாளர்
- 1937 &ndash; அ. தட்சிணாமூர்த்தி, தமிழறிஞர், நூலாசிரியர்
- 1938 &ndash; ஞானக்கூத்தன், தமிழகக் கவிஞர் (இ. 2016)
- 1938 &ndash; புளியங்குடி க.பழனிச்சாமி, தமிழக அரசியல்வாதி (இ. 2007)
- 1945 &ndash; நிக்கோலாய் சக்கூரா, உருசிய வானியற்பியலாளர்
- 1952 &ndash; விளாதிமிர் பூட்டின், உருசியாவின் 4வது அரசுத்தலைவர்
- 1978 &ndash; ஜாகிர் கான், இந்தியத் துடுப்பாளர்
- 1979 &ndash; சான் ஆஷ்மோர், கனடிய நடிகர்
- 1979 &ndash; நரேன், தென்னிந்தியத் திரைப்பட நடிகர்
- 1981 &ndash; வைக்கம் விஜயலட்சுமி, தென்னிந்திய வீணைக் கலைஞர், பின்னணிப் பாடகி
- 1983 &ndash; பூஜா காந்தி, தென்னிந்திய நடிகை
- 1984 &ndash; சல்மான் பட், பாக்கித்தானியத் துடுப்பாளர்
# அக்டோபர் 7

## இறப்புகள்

- 336 &ndash; மாற்கு (திருத்தந்தை)
- 1708 &ndash; குரு கோவிந்த் சிங், 10வது சீக்கிய குரு (பி. 1666)
- 1813 &ndash; பீட்டர் சாக்கப் இச்செலம், சுவீடிய வேதியியலாளர் (பி. 1746)
- 1849 &ndash; எட்கர் ஆலன் போ, அமெரிக்க எழுத்தாளர் (பி. 1809)
- 1919 &ndash; ஆல்பிரெட் டிக்கன், ஆத்திரேலியாவின் 2வது பிரதமர் (பி. 1856)
- 1984 &ndash; அப்துல் காதர் லெப்பை, இலங்கைக் கவிஞர் (பி. 1913)
- 2006 &ndash; அன்னா பலிட்கோவ்ஸ்கயா, அமெரிக்க-உருசிய ஊடகவியலாளர், செயற்பாட்டாளர் (பி. 1958)
- 2010 &ndash; அ. வெங்கடாசலம், தமிழக அரசியல்வாதி (பி. 1955)
- 2012 &ndash; ஏ. ஜெகந்நாதன், இந்திய இயக்குநர்
- 2014 &ndash; சீக்பிரீட் லென்சு, போலந்து-செருமானிய எழுத்தாளர், நாடகாசிரியர் (பி. 1926)
# அக்டோபர் 7

## சிறப்பு நாள்

- செபமாலை அன்னை விழா
- ஆசிரியர் நாள் (லாவோஸ்)
# பெப்ரவரி 5

## பிறப்புகள்

- 1840 &ndash; ஜான் பாய்டு டன்லப், இசுக்கொட்டியத் தொழிலதிபர் (இ. 1921)
- 1908 &ndash; இல்டன் சகோதரிகள், ஆங்கிலேய ஒட்டிப் பிறந்த இரட்டையர் (இ. 1969)
- 1918 &ndash; வி. தர்மலிங்கம், இலங்கைத் தமிழ் அரசியல்வாதி (இ. 1985)
- 1924 &ndash; துரைசாமி சைமன் லூர்துசாமி, இந்தியக் கத்தோலிக்கக் கருதினால் (இ. 2014)
- 1933 &ndash; இரா. சம்பந்தன், இலங்கைத் தமிழ் அரசியல்வாதி (இ. 2024)
- 1934 &ndash; வெ. யோகேஸ்வரன், இலங்கைத் தமிழ் அரசியல்வாதி (இ. 1989)
- 1943 &ndash; மைக்கேல் மண், அமெரிக்க இயக்குநர்
- 1948 &ndash; டாம் வில்கின்சன், ஆங்கிலேய நடிகர்
- 1976 &ndash; அபிஷேக் பச்சன், இந்திய நடிகர்
- 1985 &ndash; கிறிஸ்டியானோ ரொனால்டோ, போர்த்துக்கீசக் கால்பந்து வீரர்
- 1992 &ndash; நெய்மார், பிரேசில் காற்பந்து வீரர்
# பெப்ரவரி 5

## இறப்புகள்

- 1597 &ndash; கொன்சாலோ கார்சியா, இந்திய உரோமன் கத்தோலிக்கப் புனிதர் (பி. 1556)
- 1898 &ndash; மு. கா. சித்திலெப்பை, இலங்கைத் தமிழறிஞர் (பி. 1838)
- 1993 &ndash; ஜோசப் எல் மேங்கியூவிஸ், அமெரிக்க இயக்குநர் (பி. 1909)
- 2000 &ndash; டி. ஜி. லிங்கப்பா, தென்னிந்தியத் திரைப்பட இசையமைப்பாளர் (பி. 1927))
- 2008 &ndash; மகேஷ் யோகி, இந்திய ஆன்மிக குரு (பி. 1918)
- 2012 &ndash; தி. சு. சதாசிவம், தமிழக எழுத்தாளர், மொழிபெயர்ப்பாளர், நடிகர் (பி. 1938)
- 2015 &ndash; கே. என். சொக்சி, இலங்கை அரசியல்வாதி (பி. 1933)
- 2021 &ndash; மா. செங்குட்டுவன், தமிழகக் கவிஞர், எழுத்தாளர், இதழாளர் (பி. 1928)
- 2023 &ndash; டி. பி. கஜேந்திரன், இந்தியத் திரைப்பட நடிகர், இயக்குநர் (பி. 1955)
# பெப்ரவரி 5

## சிறப்பு நாள்

- காசுமீர் ஒருமைப்பாடு நாள் (பாக்கித்தான்)
- விடுதலை நாள் (சான் மரீனோ)
- ஒற்றுமை நாள் (புருண்டி)
# விக்கிப்பீடியா:தமிழ் விக்கிப்பீடியா புள்ளிவிபரங்கள் - பகுப்பாய்வு (ஆக. 2006)

தமிழ் விக்கிபீடியாவின் தரம் பற்றியும், அதன் கட்டுரை எண்ணிக்கை பற்றியும் கலந்துரையாடல்களை நடத்தி வருகிறோம். பல வகையான கருத்துக்களும் பரிமாறப்பட்டுள்ளன. ஏனைய இந்திய மொழி விக்கிபீடியாக்கள் கட்டுரை எண்ணிக்கையில் அசுரவேகத்தில் வளர்ந்து வருவது பற்றியும், தமிழ் விக்கிபீடியா இவ்வகையில் தொடர்ந்தும் பின் தங்கி இருப்பது பற்றியும் பல பயனர்கள் அவ்வப்போது சுட்டிக்காட்டி வருகிறார்கள்.  
- உண்மையில் நிலைமை என்ன?
- தமிழ் விக்கிபீடியா பிற மொழி விக்கிபீடியாக்களுடன் போட்டியிட முடியாத நிலையில் உள்ளதா?
- ஒரு சிறந்த, பயனுள்ள கலைக் களஞ்சியம் ஒன்றை உருவாக்குவதில் நாம் சரியான திசையில் செல்கிறோமா?
- இது தொடர்பில், நாம் எவ்வாறான விடயங்கள் பற்றிக் கவனம் எடுக்க வேண்டும்?
- தமிழ் விக்கிபீடியாவின் வேகம் போதுமா? இல்லையா?  
மேற்கண்ட கேள்விகள் தொடர்பில் விளக்கம் பெறுவதற்காக விக்கிபீடியா தொடர்பான புள்ளிவிபரங்கள் சிலவற்றை, ஒப்பீட்டு முறையிலும், தனியாகவும் மேலோட்டமாகப் பகுப்பாய்வு செய்வதே இப்பகுதியின் நோக்கமாகும்.  
புள்ளிவிபரங்களை நோக்குமுன், எந்தவொரு கலைக்களஞ்சியமும், சிறப்பாகத் தமிழ் விக்கிபீடியா, எந்த நோக்கத்தை அடைய முயற்சிக்க வேண்டும் என்பது பற்றியும், இதற்கான வரையறைகள் பற்றியும் தெளிவான விளக்கம் இருக்கவேண்டும். சுருக்கமாக இது பற்றிச் சொல்வதானால்,  
- எந்த விடயம் சம்பந்தமாகவும் கட்டுரைகளை இங்கே பார்க்கக்கூடிய நிலை வரவேண்டும்.
- ஒவ்வொரு கட்டுரையும் நிறைந்த, சரியான தகவல்களைக் கொடுக்கவேண்டும்.
- யாருக்காக இது உருவாக்கப்படுகிறதோ அவர்களுக்குத் தேவையான விடயங்களுக்கு முன்னுரிமை கொடுக்கப்பட வேண்டும்.
- பல்வேறு விடயங்களுக்கிடையே ஒரு சமநிலை பேணப்பட வேண்டும்.
- புரிந்து கொள்ளலை இலகுவாக்கும் வகையில் கட்டுரையின் அமைப்பு இருக்கவேண்டும்.
- தொடர்பான கட்டுரைகளிடையே இணைப்புகள் முறையாக இருக்கவேண்டும்.
- வெளியிணைப்புகள் பொருத்தமானவையாக இருக்கவேண்டும்.
- கட்டுரை ஆழமானதாகவோ, மேலோட்டமானதாகவோ, இடைப்பட்ட நிலைகளிலோ இருக்கலாம் ஆனால், எந்த நிலையில் இருந்தாலும் முழுமையாக இருக்கவேண்டும்.
- ஒரு படம் ஆயிரம் சொற்களுக்குச் சமம் என்பார்கள். எனவே கூடிய அளவு படிமங்களும், ஒலிக் கோப்புகளும் இருக்கவேண்டும்.  
இவை எல்லாவற்றையும் உடனடியாக உருவாக்கி விடமுடியாது. முக்கியமாக இது ஒரு தன்னார்வல முயற்சி. எனவே படிப்படியாகவே இவற்றை அடைய முடியும். ஆனாலும், இந்த இலக்கை அடைவதற்கான முயற்சியில், இருக்கின்ற வளங்களை உரிய முறையில் பயன்படுத்திச் சரியான திசையில் செல்வதே முக்கியமானது. தேவையற்ற போட்டிகளில் நேரத்தையும், வளங்களையும் செலவு செய்யக்கூடாது. நவீன நுட்பங்களைப் பயன்படுத்துவதில் தடை இருக்கக்கூடாது ஆனால் அது தரத்தைக் கூட்டுவதாக இருக்கவேண்டும்.
# விக்கிப்பீடியா:தமிழ் விக்கிப்பீடியா புள்ளிவிபரங்கள் - பகுப்பாய்வு (ஆக. 2006)

## கட்டுரைகளின் எண்ணிக்கை

கட்டுரைகளின் எண்ணிக்கை முக்கியமானது. ஆனால் பயனுள்ள கட்டுரைகளின் எண்ணிக்கையே முக்கியமானது. தற்போது அசுர வேகத்தில் வளரும் விக்கிபீடியாக்களில், எது வித உள்ளடக்கமும் இல்லாமலேயே ஆயிரக்கணக்கில் கட்டுரைகளைத் தானியங்கிகள் மூலம் உருவாக்கியுள்ளார்கள். 15,000 கட்டுரைகளைத் தாண்டிவிட்ட தெலுங்கு மொழி விக்கிபீடியாவில், கடைசியாக உருவாக்கப்பட்ட 10,000 க்கு மேற்பட்ட கட்டுரைகள் சராசரியாக 350 பைட்ஸ்களுக்குக் குறைந்த அளவு கொண்டவையே. இன்னொரு விக்கிபீடியாவில் ஒவ்வொன்றும் ஏறத்தாழ 2000 பைட்ஸ் அளவு கொண்ட 1000 க்கு மேற்பட்ட கட்டுரைகளை உருவாக்கியுள்ளார்கள் ஆனால் அத்தனையும் தலைப்புகளும் துணைத் தலைப்புக்களும் மட்டுமே. எல்லாமே அச்சொட்டாக ஒரே மாதிரியானவை. இவ்வாறு செய்வதனால் புள்ளிவிபரங்களையும் கூட ஓரளவுக்கு மோசமில்லாமல் வைத்திருக்கிறார்கள். இவற்றையெல்லாம் பயனுள்ள கட்டுரைகள் ஆக்குவது எப்போது சாத்தியமாகும் என்று தெரியவில்லை. ஒரு வேளை விரைவில் தன்னியக்கமாகவே இவற்றை மேம்படுத்தவும் கூடும். பொறுத்திருந்துதான் பார்க்க வேண்டும்.  
ஆரம்ப நிலைகளில் பெருமளவுக்கு தன்னியக்கமாகக் கட்டுரைகளை உருவாக்குதல் பொருத்தமானதாகத் தெரியவில்லை. கட்டுரைகளின் எண்ணிக்கையைக் கூட்டுவது பங்களிப்பவர்களின் எண்ணிக்கையில் பெருமளவுக்குத் தங்கியுள்ளது மட்டுமன்றி, இது தொடர்பில் பல்வேறு மொழி விக்கிபீடியாக்களின் புள்ளிவிபரங்கள் ஒத்த தன்மையைக் காட்டுகின்றன. கீழுள்ள படம், ஒப்பீட்டுக்காக, கட்டுரை எண்ணிக்கையில் முன்னணியில் உள்ள ஆங்கிலம், ஜேர்மன், பிரெஞ்ச் என்பவற்றுடன், தமிழ், தெலுங்கு, வங்காள மொழி விக்கிபீடியாக்கள் தொடர்பான வரைபுகளைக் காட்டுகின்றது.  
இது ஒரு பங்களிப்பாளருக்கான கட்டுரை எண்ணிக்கைக்கான பெறுமானத்தை (கட்டுரை எண்ணிக்கை/பங்களிப்பாளர் எண்ணிக்கை) மாதங்களுக்கு எதிராக வரைந்து பெறப்பட்ட வரைபாகும். ஒப்பீட்டுக்கு வசதியாக ஒவ்வொரு மொழி விக்கிபீடியாவினதும் முதல் 33 மாதங்களே கணக்கில் எடுக்கப்பட்டுள்ளன. இங்கே பின்வரும் விடயங்களை அவதானிக்கலாம்.  
- ஆங்கிலம், ஜெர்மன், பிரெஞ்சு, தமிழ் ஆகிய மொழிகள் சராசரியாக ஒரு பங்களிப்பாளருக்கு 60 கட்டுரைகள் என்ற அளவை ஒட்டியே காணப்படுகின்றன.
- தமிழ் இந்த மட்டத்தில் கூடிய சீரான போக்கைக் காட்டுகின்றது.
- ஆங்கிலம், ஜெர்மன், பிரெஞ்சு மொழி வரைபுகள், இறுதிப்பகுதியில் கீழ் நோக்கிய போக்கைக் காட்டுகின்றன. ஆனால் தமிழ் தொடந்தும் சராசரியைப் பேணிவருகிறது.
- தெலுங்கும், வங்காள மொழியும், சீரற்ற போக்கைக் காட்டுகின்றன. தெலுங்கில் ஒரு பங்களிப்பவருக்கு 150 வரை கட்டுரைகள் உருவாக்கப் பட்டுள்ளதை அவதானிக்கலாம்.  
'''மேற்படி அவதானிப்புகள் தமிழ் விக்கிபீடியா, கட்டுரை எண்ணிக்கை தொடர்பில், இயல்புக்கு ஒத்தவகையிலும், சீராகவும் செயற்படுவதை உறுதிப்படுத்துகின்றன. அத்துடன் இது, பங்களிப்பாளரின் எண்ணிக்கை அதிகரிக்க வேண்டியதன் முக்கியத்துவத்தையும் எடுத்துக்காட்டுகிறது.
# விக்கிப்பீடியா:தமிழ் விக்கிப்பீடியா புள்ளிவிபரங்கள் - பகுப்பாய்வு (ஆக. 2006)

## கட்டுரைகளின் அளவு

கட்டுரைகளை அவை எடுத்துக்கொள்கிற *பைட்ஸ்* அடிப்படையில் ஒப்பிடுவதில் சிக்கல் உண்டு. சில மொழி எழுத்துக்கள் கூடிய *பைட்ஸ்* களை எடுக்கின்றன. இதனாலும் மொழி அமைப்பினாலும், ஒரே விடயத்தை விளக்குவதற்கு வெவ்வேறு அளவில் *பைட்ஸ்* தேவைப்படுகிறது. இந்திய மொழிகள், ஆங்கிலம் போன்ற மொழிகளோடு ஒப்பிடும்போது அதிக *பைட்ஸ்* களைப் பயன்படுத்துகின்றன. மேலோட்டமான அவதானிப்பு ஒன்றின் மூலம் ஐரோப்பிய மொழிகளிலும் சுமார் 2.5 மடங்கு கூடுதலான *பைட்ஸ்*களை இந்திய மொழிகள் பயன்படுத்துவதாகக் காணப்படுகிறது. இதனால் அடுத்து வருகின்ற ஒப்பீட்டுப் பகுப்பாய்வுக்காக இந்திய மொழிகளின் கட்டுரை அளவுகள் 2.5 ஆல் வகுத்துப் பயன்படுத்தப்பட்டுள்ளன.  
கீழே காணப்படும் படம், கட்டுரை எண்ணிக்கையின் அதிகரிப்போடு, கட்டுரைகளின் சராசரி அளவு (*பைட்ஸ்* இல்) எவ்வாறான போக்கைக் காட்டுகின்றது என்பதை விளக்குகின்றது.  
இந்த வரைபுக்காக, எடுத்துக்கொள்ளப்பட்ட ஒவ்வொரு மொழியிலும் 4100 தொடக்கம், 6000 எண்ணிக்கையான கட்டுரைகள் உருவாகும் வரையிலான தகவல்கள் மட்டுமே எடுத்துக்கொள்ளப்பட்டுள்ளன.  
மேற்படி வரைபிலிருந்து பின்வருவனவற்றை அவதானிக்கலாம்.  
- ஆங்கிலம், ஜெர்மன், பிரான்ஸ் மொழிகளும் சுமார் 5000 கட்டுரைகளை உருவாக்கும் காலப்பகுதியில், கட்டுரைகளின் சராசரி அளவாக 1500 *பைட்ஸ்* களுக்கும் குறைவாகவே கொண்டிருந்தன.
- தமிழ் இப்பகுதியில் அளவுகளை 2.5 ஆல் வகுத்துத் தரப்படுத்திய பின்னரும் முன்னணியிலேயே இருக்கிறது.
- தெலுங்கு ஆரம்பத்தில் நல்ல நிலையிலிருந்து சராசரி 1000 க்கும் கீழ் வந்துவிட்டது. (இதன் பின்னர் உருவாக்கப்பட்ட 10,000 க்கும் மேற்பட்ட கட்டுரைகளின் அளவுகளைப் பார்க்கும் போது இது சராசரி 500 க்கும் கீழ் வந்திருக்கக் கூடும்)
- வங்காள மொழியைப் பொறுத்தவரை, சராசரி 500 க்கும் கீழிருந்து சிறிதளவு உயர்ந்திருப்பது போல் தோன்றுகிறதாயினும் இன்னும் 500 க்குச் சற்று மேலேயே உள்ளது.
- ஆங்கிலம், ஜெர்மன், பிரான்ஸ் மொழிகள் இறுதிப்பகுதியில் தொடர்ந்தும் மேல் நோக்கிய போக்கையே காட்டுகின்றன. (தற்போது இம்மொழிகள் ஒவ்வொன்றும் 3000 க்கு மேற்பட்ட சராசரிகளைக் கொண்டுள்ளன).
- இந்திய மொழிகளில் தமிழும் தெலுங்கும் கீழ் நோக்கிய போக்கையும், வங்காளம் மட்டமான போக்கையும் காட்டுகின்றன.  
**தமிழைப் பொறுத்த வரை சராசரி குறைந்து கொண்டே வருவது ஒரு நல்ல சமிக்ஞை அல்ல. இதை உயர்த்துவதற்குத் திட்டமிட்ட செயற்பாடுகள் தேவை.**
# விக்கிப்பீடியா:தமிழ் விக்கிப்பீடியா புள்ளிவிபரங்கள் - பகுப்பாய்வு (ஆக. 2006)

## வெவ்வேறு அளவுள்ள கட்டுரைகளின் விழுக்காடு

தமிழ் விக்கிபீடியாவில் வெவ்வேறு அளவுள்ள கட்டுரைகள் ஏன்னென்ன விழுக்காட்டு அளவில் அகானப்படுகின்றன என்பதையும், தொடங்கிய காலத்திலிருந்து இந்த அளவுகள் எவ்வாறு மாறிவருகின்றன என்பதையும் கீழேயுள்ள வரைபு காட்டுகின்றது.  
இவ்வரைபு தமிழ் விக்கிபீடியாவை வளர்ப்பதில் கவனத்தில் கொள்ளவேண்டிய சில முக்கியமான அம்சங்களைத் தெளிவாகக் காட்டுகின்றது.  
- 2000 - 4000 பைட்டுகள் அளவுள்ள கட்டுரைகளும், 1000 - 2000 பைட்டுகளுக்கு இடைப்பட்ட அளவுள்ள கட்டுரைகளும் விழுக்காட்டில் குறிப்பிடத்தக்க வீழ்ச்சியைக் காட்டுகின்றன.
- பெரிய கட்டுரைகளான 4000 - 8000 பைட்ஸ், 8000 - 16000 பைட்ஸ் கொண்டனவும் விழுக்காட்டில் வீழ்ச்சியையே காட்டுகின்றன.
- அதே நேரம் சிறிய 128 - 256 பைட்ஸ் அளவுள்ளனவும், 256 - 512 பைட்ஸ் அளவுள்ளனவுமான கட்டுரைகளின் விழுக்காடு பெருமளவு அதிகரித்துள்ளன. அத்துடன் தொடர்ந்தும் அவை மேல் நோக்கிய போக்கையே காட்டுகின்றன.  
**பெரிய கட்டுரைகளின் விழுக்காடுகள் குறைந்து வருவதும், சிறிய கட்டுரைகள் அதிகரித்துவருவதும் கட்டுப்படுத்தப்பட வேண்டிய போக்கு ஆகும். முக்கியமாக மிகச் சிறிய கட்டுரைகளை 2000 - 4000 பைட்ஸ் மற்றும் 4000 - 8000 பைட்ஸ் அளவுள்ள கட்டுரைகளாகத் தரமுயர்த்த முயற்சி செய்யவேண்டியது அவசியம்**.  
கட்டுரைகளின் எண்ணிக்கையை அதிகரிப்பதில் தானியங்கிகளைப் பயன்படுத்திவரும் தெலுங்கு விக்கிபீடியாவுக்கான மேற்காட்டியது போன்ற வரைபு ஒப்பீட்டுக்காகக் கீழே தரப்பட்டுள்ளது.  
எல்லாப் பெரிய அளவுகளும் கிடை அச்சோடு அண்டி 8% க்கும் குறைவாகவே இருப்பதைக் காண்க. அண்மைக்காலத்தில் 40% அளவுக்கு இருந்து வந்த 256 - 516 பைட்ஸ், 516 - 1000 பைட்ஸ் கொண்ட கட்டுரைகள் 20% அளவுக்குக் குறைந்து விட்டன. மிகச் சிறிய கட்டுரைகளான 128 - 256 பைட்ஸ் கொண்ட கட்டுரைகள் 10% அளவிலிருந்து ஒரு மாத காலத்தில் 40% ஐ எட்டியிருக்கின்றன. 64 - 128 அளவுள்ள கட்டுரைகள் கூட 10% அளவுக்கு வந்து தீவிரமான மேல் நோக்கிய போக்கைக் காட்டி நிற்கின்றன.
இது மேற்படி விக்கிபீடியா 5100 கட்டுரைகளைக் கொண்டிருந்த போதுள்ள நிலை. கடந்தமாதத்தில் இது 15,000 க்கும் மேல் உயர்ந்துள்ளது. பெரும்பாலும் 300 பைட்ஸ் க்குக் கீழ்ப்பட்ட அளவுள்ள கட்டுரைகள் மூலமே இது அடையப்பட்டுள்ளதாகத் தெரிகிறது.  
**தமிழ் விக்கிபீடியா இது போன்ற போட்டிகளில் ஈடுபட்டுத் தன்னைத் தரமிறக்கிக் கொள்ளக்கூடாது.**
# அக்டோபர் 8

## பிறப்புகள்

- 1552 &ndash; மத்தேயோ ரீச்சி, இத்தாலிய இயேசுசபை மதப்பரப்புனர் (இ. 1610)
- 1872 &ndash; மேரி பென்னிங்டன், அமெரிக்க வேதியியலாளர், பொறியியலாளர் (இ. 1952)
- 1873 &ndash; எய்னார் எர்ட்சுபிரங்கு, தென்மார்க்கு வேதியியலாளர், வானியலாளர் (இ. 1967)
- 1908 &ndash; என். ஆர். இராசவரோதயம், இலங்கை அரசியல்வாதி (இ. 1963)
- 1908 &ndash; கரோலின் அந்தோனிப்பிள்ளை, இலங்கை இடதுசாரி அரசியல்வாதி (இ. 2009)
- 1920 &ndash; பிராங்க் எர்பெர்ட், அமெரிக்க ஊடகவியலாளர், படப்பிடிப்பாளர் (இ. 1986)
- 1922 &ndash; கோ. நா. இராமச்சந்திரன், இந்திய அறிவியலாளர் (இ. 2001)
- 1924 &ndash; திருநல்லூர் கருணாகரன், இந்தியக் கவிஞர் (இ. 2006)
- 1926 &ndash; ராஜ்குமார், இந்தித் திரைப்பட நடிகர் (இ. 1996)
- 1932 &ndash; கென்னத் அப்பெல், அமெரிக்கக் கணிதவியலாளர்
- 1935 &ndash; மில்கா சிங், இந்திய தடகள விளையாட்டு வீரர்
- 1944 &ndash; ராஜ்ஸ்ரீ (இந்தி நடிகை) இந்தித் திரைப்பட நடிகை
- 1949 &ndash; சிகர்னி வேவர், அமெரிக்க நடிகை, தயாரிப்பாளர்
- 1950 &ndash; சு. கலிவரதன், தமிழக எழுத்தாளர்
- 1969 &ndash; டைலன் நீல், கனடிய-அமெரிக்க நடிகர், தயாரிப்பாளர்
- 1970 &ndash; மேட் டாமன், அமெரிக்க நடிகர், தயாரிப்பாளர்
- 1971 &ndash; பா. ராகவன், தமிழக எழுத்தாளர்
- 1977 &ndash; லட்சுமி மஞ்சு, இந்திய-அமெரிக்கத் தொலைக்காட்சி நடிகை
# அக்டோபர் 8

## இறப்புகள்

- 1638 &ndash; இரண்டாம் இராச உடையார், மைசூர் மன்னர் (பி. 1612)
- 1936 &ndash; பிரேம்சந்த், இந்திய உருது எழுத்தாளர் (பி. 1880)
- 1958 &ndash; திருவாளப்புத்தூர் பசுபதிப் பிள்ளை, தமிழகத் தவில் கலைஞர் (பி. 1879)
- 1959 &ndash; பட்டுக்கோட்டை கல்யாணசுந்தரம், கவிஞர், பாடலாசிரியர் (பி. 1930)
- 1967 &ndash; கிளமெண்ட் அட்லீ, ஐக்கிய இராச்சியத்தின் பிரதமர் (பி. 1883)
- 1974 &ndash; பி. ஆர். பந்துலு, தென்னிந்திய இயக்குநர், தயாரிப்பாளர், நடிகர் (பி. 1911)
- 1979 &ndash; ஜெயபிரகாஷ் நாராயண், இந்திய அரசியல்வாதி (பி. 1902)
- 2003 &ndash; வீரமணி ஐயர், ஈழத்துக் கவிஞர் (பி. 1931)
- 2010 &ndash; ஜான் பீட்டர் அக்ரா, அமெரிக்க வானியலாளர் (பி. 1948)
- 2010 &ndash; ரெ. சண்முகம், மலேசியக் கவிஞர் (பி. 1934)
- 2011 &ndash; பாரத லக்சுமன் பிரேமச்சந்திர, இலங்கை அரசியல்வாதி (பி. 1956)
- 2020 &ndash; இராம் விலாசு பாசுவான், இந்திய அரசியல்வாதி, அமைச்சர் (பி. 1946)
- 2020 &ndash; அ. மா. சாமி, தமிழக எழுத்தாளர், இதழாளர், நூலாசிரியர் (பி. 1935)
- 2021 &ndash; பிறைசூடன், தமிழ்த் திரைப்படப் பாடலாசிரியர், கவிஞர், நடிகர் (பி. 1956)
# அக்டோபர் 8

## சிறப்பு நாள்

- உலக விண்வெளி வாரம் (அக்டோபர் 4–10)
- இந்திய வான்படை நாள்
- மர நாள் (நமீபியா)
- குழந்தைகள் நாள் (ஈரான்)
- விடுதலை நாள் (குரோவாசியா, யுகோசுலாவியாவிடம் இருந்து, 1991)
# ஆண்கள் இயக்கம்

**ஆண்கள் இயக்கம்** (Men's Movement) பொதுவாக மேற்கு நாடுகளில் ஆண்கள் தொடர்பாக வலுப்பெற்றுவரும் சில கருத்துப் போக்குக்களையும் அமைப்புக்களையும் குறிக்கின்றது. குறிப்பாக திருமணம் குழந்தைகள் தொடர்பான உரிமைகளில் ஆண்களுக்கு தகுந்த உரிமைகள் வழங்கப்பட வேண்டும் என்ற கொள்கை வலியுறுத்தப்படுகிறது. இந்த இயக்கம் பெண்ணிய கொள்கைகளுக்கு எதிரான ஒரு அமைப்பு என்று கூற முடியாது.
# சத்யா (1988 திரைப்படம்)

**சத்யா** (*Sathyaa*) திரைப்படம் 1988 ஆம் ஆண்டு தமிழில் வெளிவந்த திரைப்படமாகும். சுரேஷ் கிருஷ்ணா இப்படத்தின் வழியாக இயக்குநராக அறிமுகமானார். இப்படத்தை ராஜ் கமல் பிலிம்ஸ் இன்டர்நேஷனல் பதாகையின் கீழ் கமல்ஹாசன் தயாரித்தார். 1985 ஆம் ஆண்டு வெளியான அர்ஜுன் என்ற இந்தி படத்தின் மறு ஆக்கமான இத்திரைப்படத்தில் கமல்ஹாசன், அமலா, ராஜேஷ், ஜனகராஜ், பகதூர், கிட்டி போன்ற பலர் நடித்திருந்தனர்.  
சத்யா 29 சனவரி 1988 அன்று வெளியானது. அந்த ஆண்டின் அதிக வசூல் ஈட்டிய தமிழ்ப் படங்களில் ஒன்றாக ஆனது. சிறந்த எதிர் நாயகன் நடிகருக்கான சினிமா எக்ஸ்பிரஸ் விருதை கிட்டி பெற்றார்.
# சத்யா (1988 திரைப்படம்)

## கதை

சத்யா (கமல்ஹாசன்) வேலை தேடிக்கொண்டிருக்கும் ஒரு பட்டதாரி இளைஞனாவான். வீட்டில் தனது தந்தையின் புதிய மனைவியான அவன் சித்தியினால் பலமுறை பேச்சுக்களுக்கும் இன்சொற்களுக்கும் ஆளாகின்றான் சத்யா. இதனால் வீட்டில் அதிக அளவில் தங்கி இருப்பதனையும் விரும்புவதில்லை. நண்பர்களுடன் வெளியில் சுற்றித் திரியும் சத்யா சமுதாயத்தில் நடக்கும் பல அட்டூழியங்களைக் கண் கொடுத்துப் பார்த்து கோபம் கொள்கின்றான். காடையர்களால் தாக்கப்படும் ஒருவனைக் காப்பாற்றவும் செய்கின்றான்.  
இதற்கிடையில் திருடனிடம் நகையினைப் பறி கொடுத்த பெண்ணை (அமலா) அத்திருடனிடமிருந்து காப்பாற்றி அவள் வீடு வரை வழியனுப்புகின்றான் சத்யா. பின்னர் இருவரிடையே காதல் மலர்கின்றது. பல நாட்கள் கழித்து தமது குழுவினர்கள் தாக்கப்பட்டதையறிந்த காடையர் கூட்டம் சத்யாவின் தங்கையினை நடுத் தெருவில் மக்கள் முன்னிலையில் வைத்து அவளது ஆடையினை உருவினர். இதனை அறிந்து கொள்ளும் சத்யா அக்காடையர்கள் இருக்கும் இடத்திற்கே சென்று அவர்களைத் தாக்கினான்.இதனையறிந்த காடையர்களின் தலைவனாக விளங்குபவனால் சத்யாவின் நண்பர்களில் சிலரைக் வெட்டிக் கொலை செய்தான் அவனுடைய காடையர் பட்டாளத்துடன். இதற்கிடையில் நல்லவனாக சத்யாவைத் தனது பக்கம் இருக்குமாறு கூறிக்கொள்ளும் ஒரு தீயவனால் சத்யா கைக்கூலியாக்கப்படுகின்றான். பின்னர் அவனின் தீய மனதை அறிந்து கொள்ளும் சத்யா அவனை எதிர்க்கவே சத்யாவைக் கொலை செய்வதற்காக காடையர்களை அனுப்புகின்றான் அவ்வரசியல்வாதியும்.காடையர்களினால் தாக்கப்பட்டு பின்னர் சுட்டுக்காயப்படுத்தப்படுகின்ற சத்யமூர்த்தி நினைவு வந்தவுடனேயே தனக்கு இந்நிலைமையினை ஏற்படுத்தியவர்களைப் பழி வாங்குகின்றான்.
# சத்யா (1988 திரைப்படம்)

## நடிகர்கள்

;விருந்தினர் தோற்றத்தில்
- ராமநாதனாக டெல்லி கணேஷ்
- மாரியப்பாவின் கூட்டாளியாக வாலி
- மாரியப்பாவின் கூட்டாளியாக லட்சுமி நாராயணன்
# சத்யா (1988 திரைப்படம்)

## பாடல்கள்

இளையராஜா இசையமைத்த இப்படத்தில் இடம்பெற்ற பாடல்கள் கவிஞர் வாலி எழுதியவை.  
| **எண்** | **பாடல்** | **பாடலாசிரியர்** | **பாடகர்(கள்)** |
| --- | --- | --- | --- |
| 1 | "ஏலே தமிழா" | வாலி | டி. சுந்தர்ராஜன், சாய்பாபா |
| 2 | "இங்கேயும் அங்கேயும்" | லதா மங்கேஷ்கர் |  |
| 3 | "நகரு நகரு" | லலித் சகாரி, டி. சுந்தர்ராஜன், சாய்பாபா |  |
| 4 | "போட்டா படியுது படியுது" | கமல்ஹாசன், டி. சுந்தர்ராஜன், சாய்பாபா |  |
| 5 | "வளையோசை கலகலவென" | எஸ். பி. பாலசுப்பிரமணியம், லதா மங்கேஷ்கர் | } |
# விவேக் (நடிகர்)

**விவேக்** (*Vivek*, 19 நவம்பர் 1961 - 17 ஏப்ரல் 2021) தமிழ்த் திரைப்பட நகைச்சுவை நடிகர் ஆவார். இவரது நகைச்சுவை இலஞ்சம், மக்கள்தொகைப் பெருக்கம், அரசியல் ஊழல்கள், மூட நம்பிக்கைப் போன்றவற்றை இடித்துரைப்பதால் இவரை சிலர் *சின்னக் கலைவாணர்* என்றும் *சனங்களின் கலைஞன்* என்றும் அடைமொழியிட்டு அழைக்கின்றனர்.
# விவேக் (நடிகர்)

## பிறப்பு

இவர் 1961 நவம்பர் 19ஆம் நாளில் அங்கய்யா பாண்டியன், மணியம்மாள் ஆகியோருக்கு மூன்றாவது கடைசிப் பிள்ளையாகத் தூத்துக்குடி மாவட்டம், கோவில்பட்டியில் பிறந்தார். விஜயலட்சுமி, சாந்தி ஆகியோர் இவருக்கு மூத்தவர்கள். வீட்டில் செல்லமாக அழைக்கும் பெயர் ராஜு. இவரது சொந்த ஊர் கோயில்பட்டி - இலுப்பை ஊரணி. இவரது தந்தை இராமநாதபுரம் மாவட்டம் மண்டபத்தில் ஆசிரியராக பணியாற்றியவர். ஊட்டி கான்வென்ட்டில், பள்ளிப் படிப்பையும், பின்னர் மதுரை அமெரிக்கன் கல்லூரியில் பி.காம் பட்டமும் பெற்றார்.
# விவேக் (நடிகர்)

## விருதுகள்

### விஜய் விருதுகள்

- அனைத்து நேர விருப்பமான நகைச்சுவை நடிகர் விருது.
# விவேக் (நடிகர்)

## விருதுகள்

### பிலிம்பேர் விருதுகள்

- சிறந்த நகைச்சுவை நடிகருக்கான பிலிம்பேர் விருதுகள் – தமிழ் – *ரன்* (2002)
- சிறந்த நகைச்சுவை நடிகருக்கான பிலிம்பேர் விருதுகள் – தமிழ் – *சாமி* (2003)
- சிறந்த நகைச்சுவை நடிகருக்கான பிலிம்பேர் விருது – தமிழ் – *பேரழகன்* (2004)
- சிறந்த நகைச்சுவை நடிகருக்கான பிலிம்பேர் விருது – தமிழ் – *சிவாஜி* (2007)
# விவேக் (நடிகர்)

## விருதுகள்

### தமிழக அரசு விருதுகள்

- சிறந்த நகைச்சுவை நடிகர் விருது– *உன்னருகே நான்னிருந்தால்*
- சிறந்த நகைச்சுவை நடிகருக்கான விருது – *ரன்* (2002)
- சிறந்த நகைச்சுவை நடிகருக்கான விருது – *பார்த்திபன் கனவு* (2003)
- சிறந்த நகைச்சுவை நடிகருக்கான விருது – *சிவாஜி* (2007)
# விவேக் (நடிகர்)

## விருதுகள்

### மற்ற விருதுகள்

- சிறந்த நகைச்சுவை நடிகர் – தேசிய தமிழ்த் திரைப்பட விருதுகள்
- சிறந்த நகைச்சுவை நடிகர் – பலவகை திரைப்பட விருதுகள்
- சிறப்பு சான்றாயர் விருது - ஏசியாநெட் திரைப்பட விருதுகள்
- சிறந்த ஆண் நகைச்சுவை விருது - எடிசன் விருதுகள்
- சிறப்பு நகைச்சுவை விருது – கொடைக்கானல்
பண்பலை வானொலி விருதுகள்
- சிறந்த நகைச்சுவை நடிகர் விருது – ஜ.டி.எஃப்.ஏ (ITFA)
# விவேக் (நடிகர்)

## விருதுகள்

### நன்மதிப்பு

- பத்மசிறீ விருது – இந்திய அரசு விருது விழா
# விவேக் (நடிகர்)

## திரைப்படங்கள்

### நடிகராக

#### 1980 ஆண்டுகளில்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 1987 | *மனதில் உறுதி வேண்டும்* | அறிமுகம் |  |
| 1989 | *புதுப்புது அர்த்தங்கள்* | விட்டல் | } |
# விவேக் (நடிகர்)

## திரைப்படங்கள்

### 1990 ஆண்டுகளில்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 1990 | *ஒரு வீடு இரு வாசல்* |  |  |
| *புது மாப்பிள்ளை* |  |  |  |
| *கேளடி கண்மணி* |  |  |  |
| 1991 | *இதய வாசல்* |  |  |
| *புத்தம் புது பயணம்* |  |  |  |
| *ஜென்ம நட்சத்திரம்* |  |  |  |
| *எம் ஜி ஆர் நகரில்* |  |  |  |
| *அன்பு சங்கிலி* |  |  |  |
| *இதய ஊஞ்சல்* |  |  |  |
| *நண்பர்கள்* |  |  |  |
| 1992 | *வெற்றி முகம்* |  |  |
| *உரிமை ஊஞ்சலாடுகிறது* |  |  |  |
| *தம்பி பொண்டாட்டி* |  |  |  |
| *கிழக்கு வீதி* |  |  |  |
| *கலி காலம்* |  |  |  |
| *புதுசா படிக்கிறேன்* |  |  |  |
| *இன்னிசை மழை* |  |  |  |
| 1993 | *உழைப்பாளி* |  |  |
| *பாஸ் மார்க்* |  |  |  |
| *பட்டுக்கோட்டை பெரியப்பா* |  |  |  |
| 1994 | *வீரா (1994)* |  |  |
| *புதிய மன்னர்கள்* |  |  |  |
| *வாச்மென் வடிவேல்* |  |  |  |
| *வனஜா கிரிஜா* |  |  |  |
| *வா மகளே வா* |  |  |  |
| *வாங்க பாட்னார் வாங்க* |  |  |  |
| *நம்ம அண்ணாச்சி* |  |  |  |
| *பொங்கலோ பொங்கல்* |  |  |  |
| *எங்க முதலாளி* | பாண்டுரங்கன் |  |  |
| 1995 | *நந்தவனத் தெரு* |  |  |
| *மாயாபஜார் 1995* |  |  |  |
| *தாயகம்* |  |  |  |
| *தொட்டில் குழந்தை* |  |  |  |
| *முத்துக் குளிக்க வாரீயளா* |  |  |  |
| *இளைய ராகம்* | சாமி |  |  |
| *காந்தி பிறந்த மண்* |  |  |  |
| *பெரிய இடத்து மாப்பிள்ளை* |  |  |  |
| 1996 | *காலமெல்லாம் காதல் வாழ்க* |  |  |
| *மைனர் மாப்பிள்ளை* | கிச்சா |  |  |
| *அவதாரப் புருசன்* |  |  |  |
| *எனக்வொரு மகன் பிறப்பான்* |  |  |  |
| *சுபாஷ்* |  |  |  |
| 1997 | *நேருக்கு நேர்* |  |  |
| *தினமும் என்னைக் கவனி* | பாலராமன் |  |  |
| *பகைவன்* |  |  |  |
| *சிஷ்யா* |  |  |  |
| ''பெரிய இடத்து மாப்பிள்ளை | ராமு |  |  |
| 1998 | *காதல் மன்னன்* |  |  |
| *மறுமலர்ச்சி* | நாகராஜன் |  |  |
| *காதலே நிம்மதி* |  |  |  |
| *உன்னுடன்* |  |  |  |
| *சொல்லாமல்* |  |  |  |
| *கண்ணெதிரே தோன்றினாள்* |  |  |  |
| *அரிச்சந்திரா* |  |  |  |
| *நாம் இருவர் நமக்கு இருவர்* | பார்த்தசாரதி |  |  |
| 1999 | *நினைவிருக்கும் வரை* |  |  |
| *பூமகள் ஊர்வலம்* | சக்தி |  |  |
| *வாலி* | விக்கி |  |  |
| *ஒருவன்* |  |  |  |
| *விரலுக்கேத்த வீக்கம்* | ராமனாதன் |  |  |
| *உனக்காக எல்லாம் உனக்காக* | மதி |  |  |
| *முகம்* |  |  |  |
| *அதான்டா இதான்டா* | புண்ணியகோடி |  |  |
| *திருப்பதி ஏழுமலை வெங்கடேசா* |  |  |  |
| *உன்னருகே நானிருந்தால்* | வெற்றி: சிறந்த நகைச்சுவை நடிகருக்கான தமிழக அரசு திரைப்பட விருது |  |  |
| *ஆசையில் ஒரு கடிதம்* | ராமலிங்கம் | } |  |
# விவேக் (நடிகர்)

## திரைப்படங்கள்

### 2010 ஆண்டுகளில்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2010 | *தம்பிக்கு இந்த ஊரு* | 'சோல' குமார் |  |
| *சிவப்பு மழை* |  |  |  |
| *மகனே என் மருமகனே* | 'சிங்கபட்டி' சிங்காரம் |  |  |
| *சிங்கம்* | 'ஏட்டு' எரிமலை |  |  |
| *பெண் சிங்கம்* | திருப்பதி |  |  |
| *பலே பாண்டியா* | லண்டன் |  |  |
| *வாடா* | எம்.ஆர்.ராதா கிருஷ்னா |  |  |
| *உத்தம புத்திரன்* | ஏகாம்பரம் |  |  |
| 2011 | *சீடன்* | கிம்பிடி சாமி |  |
| *பவானி ஐ. பி. எஸ்* | கிரிவலம் |  |  |
| *மாப்பிள்ளை* | குழந்தை சின்னா |  |  |
| *ஒரு நுனாக்காத* | இன்ஸ்பக்டர் சிங்கம் | மலையாளம் திரைப்படம் |  |
| *வெடி* | வருன் சன்தோஸ் |  |  |
| 2014 | வேலையில்லா பட்டதாரி | அழகுசுந்தரம் |  |
| 2015 | *என்னை அறிந்தால்* | } |  |
# விவேக் (நடிகர்)

## திரைப்படங்கள்

### தயாரிப்பில்

| எண் | திரைப்படம் | குறிப்புகள் |
| --- | --- | --- |
| 1 | *கந்தா* | தயாரிப்பில் |
| 2 | *நான்காம் முறை* | தயாரிப்பில் |
| 3 | ''கடமை கன்னியம் கட்டுப்பாடு | தயாரிப்பில் |
| 4 | *நல்வரவு* | தயாரிப்பில் |
| 5 | *சித்திரம்* | தயாரிப்பில் |
| 6 | *வழிப்போக்கன்* | தயாரிப்பில், கன்னடம்
முதல் முறை வில்லனாக |
| 7 | *இத்தனை நாளாய் எங்கிருந்தாய்* | தயாரிப்பில் |
| 8 | *இளமை இதோ இதோ* | தயாரிப்பில் |
| 9 | *சொல்லி அடிப்பேன்* | தாமதம் |
# விவேக் (நடிகர்)

## மறைவு

இவர் 16 ஏப்ரல் 2021 அன்று மாரடைப்பு காரணமாக சென்னை வடபழனியில் உள்ள ஒரு தனியார் மருத்துவமனையில் அனுமதிக்கப்பட்டார், ஆனால் சிகிச்சை பலனின்றி 17 ஏப்ரல் 2021 அதிகாலை 4.30 மணிக்கு காலமானார். பிறகு இவருக்கு காவல்துறை மரியாதையுடன் இறுதி மரியாதை செலுத்தப்பட்டு, அவரது உடல் தகனம் செய்யப்பட்டது.
# கிருதியை அலங்கரிக்கும் அணிகள்

**கிருதியை அலங்கரிக்கும் அணிகள்** எனப்படுபவை அனுபல்லவி இல்லாத கிருதிகளுக்கு அழகு செய்யும் *இசையணிகள்* ஆகும்.  
பொதுவாக கிருதிகள், கீர்த்தனைகள் போன்ற இசை வடிவங்களுக்கு இன்றியமையாத அம்சங்கள் பல்லவி, அனுபல்லவி, சரணம் ஆகும். சில சமயங்களில் அனுபல்லவி இல்லாத கிருதிகளுக்கு அழகு செய்யும் அம்சங்கள் பல உண்டு. அவை *இசை அணிகள்* என்று அழைக்கப்படுகின்றன.  
இசையணிகளாவன: *கமகம்*, *சங்கதி*, *மத்திமகால சாகித்தியம்*, *சிட்டைஸ்வரம்*, *ஸ்வர சாகித்தியம்*, *ஸ்வர அட்சரம்*, *சொற்கட்டு ஸ்வரம்*, *சொற்கட்டு சாகித்தியம்*, *கோபுச்சயதி*, *சுரோத்தவாகயதி*, *பிராசம்*, *யமகம்*, *மணிப்பிரவாளம்* ஆகியன.
# கிருதியை அலங்கரிக்கும் அணிகள்

## கமகம்

தென்னக இசையின் சிறப்பியல்புகளில் ஒன்று *கமகம்*. இந்த கமகம் இல்லாத பாடல் நீரில்லாத ஆறு என்றும், நிலவில்லாத இரவு என்றும் வர்ணிக்கப்படுகின்றது. இன்று சாதாரணமாக 10 வகையான கமகங்கள் கையாளப்படுகின்றன.  
**எடுத்துக்காட்டுக்கள்** :- *ஸ கா ம ப நீ ஸ்* - என்ற தன்யாசி இராகத்தின் காந்தாரத்தையும் நிஷாதத்தையும் நீட்டியும் அழுத்தியும் பிடிக்கும் போது அதை *கம்பித கமகம்* எனக் கூறுவர்.
# கிருதியை அலங்கரிக்கும் அணிகள்

## சங்கதி

*சங்கதி* என்பது பல்லவி, அனுபல்லவி, சரணம் ஆகிய பகுதிகளில் ஒன்றிரண்டு குறிப்பிட்ட ஆவர்த்தனங்களை எடுத்துக் கொண்டு அவற்றை இராக வடிவம், சொல்நயம் விளங்கப் பலமுறை பல்வேறு விதமாகப் பாடுதலே ஆகும். சாதாரணமாக இவற்றைக் கிருதிகளை இயற்றியோரே அமைத்திருப்பர்.
**எடுத்துக்காட்டுக்கள்** :- *தாரினி தெலுசு* (சுத்தசாவேரி - ஆதி - தியாகராஜர்)
# கிருதியை அலங்கரிக்கும் அணிகள்

## மத்திமகால சாகித்தியம்

சௌக்க நடையில் பொதுவாகச் செல்லும் கிருதிகளுக்கு அணியாக விளங்குவது *மத்திமகால சாகித்தியம்* ஆகும். இது கிருதியின் ஏதாவது ஒரு அங்கத்தின் முடிவில் அமைந்திருக்கும். முத்துஸ்வாமி தீஷிதரின் பல கிருதிகள் மத்திம கால சாகித்தியத்தைக் கொண்டிருக்கும்.  
**எடுத்துக்காட்டுக்கள்** :- "*ஆடிக்கொண்டார்*" (மாயாமாளவகௌளை - ஆதி - முத்துத் தாண்டவர்) இங்கு சரணத்தில் மத்திமகால சாகித்தியம் காணப்படும்.
# கிருதியை அலங்கரிக்கும் அணிகள்

## சிட்டை ஸ்வரம் (விலோம சிட்டைஸ்வரம், மகுடஸ்வரம்)

சிட்டை ஸ்வர்ம், கிருதிகள் சிலவற்றில் அனுபல்லவிக்குப் பின்னர் தாள ஆவர்த்தனத்தையொட்டி வரும். அழகான சுவரக்கோர்வையாகும். அனுபல்லவி பாடிய பின் சிட்டை ஸ்வரத்தை முதல் காலத்திலும் சரணம் பாடிய பின் அதே சிட்டை ஸ்வரத்தை இரண்டாம் காலத்திலும் பாடுவது வழக்கம். அல்லது இருமுறையும் மத்திமகாலத்தில் பாடுவதும் உண்டு.  
*விலோம சிட்டைஸ்வரம்*
**எடுத்துக்காட்டு** :- "*தாயே திரிபுரசுந்தரி*" (சுத்தசாவேரி - கண்ட சாபு - பெரியசாமி தூரன்)  
*மகுட ஸ்வரம்*
**எடுத்துக்காட்டு** :- "*பாவயாமி ரகுராமம்*" (இராகமாலிகை) (சாவேரி - ரூபகம் - ஸ்வாதித்திருநாள் மகாராஜா & செம்மங்குடி சிறீநிவாச அய்யங்கார்.)
க்ரிஸ்தா ; ரிஸ்தா, ஸ் ; தா; க்ரி நிதமகரிஸத//
# கிருதியை அலங்கரிக்கும் அணிகள்

## ஸ்வர சாகித்தியம்

இந்தப்பகுதி கிருதி இயற்றியவரின் திறமையை நன்கு காட்டுகிறது. இதன் சிறப்பு என்னவென்றால் அழகாக அமைக்கப்பட்ட ஸ்வரக்கோர்வைகளிற்கு பொருத்தமாக இயற்றப்பட்ட சாகித்தியமாகும். ஸ்வர சாகித்தியத்தின் ஸ்வரப் பகுதியை அனுபல்லவியின் முடிவிலும், சாகித்தியப் பகுதியைச் சரணத்தின் முடிவிலும் பாடுவது வழக்கம்.  
**எடுத்துக்காட்டு** :- *"ஜகதீஸ்வரி"* (மோகனம் - ஆதி - திருவாரூர் இராமசாமிப் பிள்ளை)
# கிருதியை அலங்கரிக்கும் அணிகள்

## ஸ்வர அட்சரம்

கிருதிகளில் சாகித்திய எழுத்தும் ஸ்வர எழுத்தும் ஒன்றாக வருமானால் அதற்கு *ஸ்வர அட்சரம்* என்று பெயர்.  
**எடுத்துக்காட்டு** :- நவராகமாலிகை வர்ணத்தில்
பா தா ஸா
ப த ஸ
# கிருதியை அலங்கரிக்கும் அணிகள்

## சொற்கட்டு ஸ்வரம், சொற்கட்டு சாகித்தியம்

சில கிருதிகளில் ஏதாவது ஓர் அங்கத்தின் முடிவில் ஸ்வரங்களும், சாகித்தியமும், ஜதிகளும் சேர்ந்து வருவதுண்டு. இவ்வாறு சேர்ந்து வரும் பகுதிகளை சொற்கட்டு ஸ்வரம் என்கிறோம். இது பெரும்பாலும் கணபதி, நடராஜர், கிருஷ்ணன் முதலிய நாட்டிய சம்பந்தமான தெய்வங்களைப் பற்றிய இசை வடிவங்களில் காணப்படும். இவற்றைப் பாடும் போது விறுவ்றுப்பும், கம்பீர உணர்வும் ஏற்படுகின்றது.  
**எடுத்துக்காட்டு** :- *"ஆனந்த நடனப்பிரகாசம்"* (கேதாரம் – சாபு – முத்துசுவாமி தீட்சிதர்)  
சொற்கட்டுப் பகுதி முழு சாகித்தியமாகவே பொருள் கொடுக்குமானால் அதை சொற்கட்டு சாகித்தியம் என்கிறோம்.  
*"ஆடியபாதா"* (சங்கராபரணம் - ஆதி - கோபாலகிருஷ்ண பாரதியார்) என்ற கிருதியில் கீழ்காணும் வரிகள் அருமையான சொற்கட்டு சாகித்தியத்தைக் கொண்டுள்ளது.
**எடுத்துக்காட்டு** :- *"நந்தி மத்தளம் போடவும் தகும் தகும் தகும் தகும் என்று நடனம்"*
# கிருதியை அலங்கரிக்கும் அணிகள்

## கோபுச்சயதி, சுரோத்தவாகயதி

கோபுச்சயதி என்பது பசுவின் வாலைப் போல ஆரம்பத்தில் அகலமாகவும் பின் குறுகிக் கொண்டே போகும் சாகித்திய அமைப்பு ஆகும்.  
**எடுத்துக்காட்டு** :- *"தியாகராஜா"* (ஆனந்த பைரவி - ஆதி - முத்துசுவாமி தீஷிதர்)  
தியாகராஜ யோக வைபவம்  
யாகராஜ யோக வைபவம்  
ராஜ யோக வைபவம்  
யோக வைபவம்  
வைபவம்  
பவம்  
வம்  
சுரோத்தவாகயதி என்பது ஆற்றைப் போல தொடக்கத்தில் குறுகியும் பின் விரிந்து கொண்டே போகும் சாகித்திய அமைப்பு ஆகும்.
**எடுத்துக்காட்டுக்கள்** :- *"தியாகராஜா"* (ஆனந்த பைரவி - ஆதி - முத்துஸ்வாமி தீஷிதர்)  
சம்  
பிரகாசம்  
சுவரூப பிரகாசம்  
சகல சுவரூப பிரகாசம்  
சகல தத்வ சுவரூப பிரகாசம்  
சிவசக்தி ஆதி சகல தத்வ சுவரூப பிரகாசம்  
*"அடுத்தானை"* (எதுகுலகாம்போஜி - திரிபுடை) எனத் தொடங்கும் தேவாரப் பாடலில் கீழ்க் கண்டவாறு உள்ளது.  
கொடுத்தானை  
பதம் கொடுத்தானை  
பாசுபதம் கொடுத்தானை  
அர்ச்சுனர்க்கு பாசுபதம் கொடுத்தானை
# கிருதியை அலங்கரிக்கும் அணிகள்

## பிராசம்

ஒரு பாடலின் ஒவ்வொரு வரியிலும் வரைமுறையாக எந்த ஓர் எழுத்து அல்லது எழுத்துக்கள் திரும்பத் திரும்ப இனிமையுடன் ஒலிக்கின்றதோ அவற்றுக்கு பிராசம் என்று பெயர். இது மூன்று வகைப் படும்.  
**1. ஆதிப்பிராசம் (அட்சரப் பிராசம்)** :- இதை *முதல் அழகு* என்றும் *எதுகை* என்றும் அழைப்பதுண்டு.
**எடுத்துக்காட்டு** :- *"தோடுடைய செவியன்"* (சம்பந்தர் தேவாரம்)
இப்பாடலில் "டு" என்ற எழுத்து *ஆதிப்பிராசம்* அல்லது *துவி அட்சரப் பிராசம்* (முதல் அழகு) என அழைக்கப்படுகின்றது.  
**2. அனுப்பிராசம்** :- இதற்கு *இடையழகு* எனப்பெயர்.
**எடுத்துக்காட்டு** :- *"எதுட நிலசிதே"* (தியாகராஜர் கிருதி - சங்கராபரணம் - ஆதி)
இப்பாடலின் சரணத்தில்,  
*"தரான தொரதனி பராகு நாயெட*  
*நுராம ஜேசிதே சுராசுருலுமே*  
*துராமி புடு ஈஹரா மிதனமே..."*  
"ரா" என்ற எழுத்து இடையிடையே வந்து இனிமையாக ஒலிப்பதால் இது *அனுப்பிராசம்* அல்லது *இடையழகு* என அழைக்கப்படுகின்றது.  
**3. அன்னியப்பிராசம்** :- இதற்கு *முடிவழகு* என்று பெயர்.
**எடுத்துக்காட்டு** :- *"கருணாசாகரா"* (மாயூரம் வேதநாயகம்பிள்ளை - அடாணா - ஆதி)  
*"நிச்சய ஞானமே நினது ஸ்வாதீனம்*  
*நீ தராவிடில் எனக்கேது மெய்ஞானம்*  
*அச்சமில்லாமலே அபயப் பிரதானம்...."*  
மேலே கொடுக்கப் பட்ட பாடலின் ஒவ்வொரு வரியிலும் இறுதியிலும் வரும் "னம்" என்ற எழுத்துக்கள் *அன்னியப்பிராசம்* அல்லது *முடிவழகு* எனப்படுகின்றது.
# கிருதியை அலங்கரிக்கும் அணிகள்

## யமகம்

ஒரு பாடலின் ஒரு சொல் ஒன்றுக்கு மேற்பட்ட பொருளுடன் பயன்படுத்தப்பட்டால் அதற்கு யமகம் அல்லது மடக்கு என்று பெயர்.
**எடுத்துக்காட்டு** :- *"தெலிசிராம"* (தியாகராஜர் கிருதி - பூர்ணச்சந்திரிக்கா - ஆதி)
இக்கீர்த்தனையில் "ராமா" என்ற சொல் பெண்கள், பிரம்மன் என்ற இரு பொருளைத் தருகின்றது.
# கிருதியை அலங்கரிக்கும் அணிகள்

## மணிப்பிரவாளம்

ஒரு பாடலில் இசை யாப்பிலக்கண ஒழுங்குகளுக்கு ஏற்ப ஒன்றுக்கு மேற்பட்ட மொழிகள் பயன்படுத்தப்பட்டிருந்தால் அதற்கு மணிப்பிரவாளம் என்று பெயர்.
**எடுத்துக்காட்டு** :- *"வெங்கடாச்சலபதே"* (முத்துஸ்வாமி தீட்சிதர் - காபி - ஆதி)
இங்கு பல்லவியிலும், அனுபல்லவியிலும் சமஸ்கிருதம், தெலுங்கு, தமிழ் ஆகிய மொழிகள் பயன்படுத்தப்பட்டுள்ளன.
# கிருதியை அலங்கரிக்கும் அணிகள்

## முடிவுரை

மேலே கூறப்பட்ட அம்சங்கள் அனைத்தும் பல்வேறு இசைப் பாடலாசிரியர்களால் பயன்படுத்தப்பட்டுள்ளன. இவை அனைத்தும் கிருதிகளையும் கீர்த்தனைகளையும் நன்கு ஒளிரச் செய்யும் அணிகள்.
# இந்திய அமைதி காக்கும் படை

**இந்திய அமைதி காக்கும் படை** (*Indian Peace Keeping Force*; *IPKF*) 1987இல் இலங்கை இந்தியா கைச்சாத்திட்ட ஒப்பந்தப்படி இலங்கையில் அமைதியை ஏற்படுத்த இந்தியாவினால் அனுப்பப்பட்ட இராணுவமாகும். இந்திய அமைதி காக்கும் படை இலங்கையில் 1987 இன் பிற்பகுதியில் தமது பணிகளை ஆரம்பித்தது. அது இலங்கையில் வந்த காலப்பகுதியில் திலீபன் யாழ்ப்பாணம் நல்லூரில் ஐந்து அம்சக் கோரிக்கைகளை முன்வைத்து உண்ணாவிரதமிருந்து உயிர்துறந்தார். இதுவே விடுதலைப் புலிகளுக்கும் இந்திய அமைதிப்படைகளுக்குமான போருக்கு ஒரு முக்கிய காரணமாக அமைந்தது. பின்னர் மார்ச் 31, 1990 அப்போதைய இலங்கை அதிபர் பிரேமதாசவினால் திருப்பி அனுப்பப்பட்டனர்.
# இந்திய அமைதி காக்கும் படை

## போர்க் குற்றங்கள்

இலங்கை முரண்பாடுகளில் இந்திய அமைதி காக்கும் படை பங்கு இலங்கையிலும் இந்தியாவிலும் விமர்சிக்கப்பட்டது. இது பல மனித உரிமை மீறல்களை நடத்தியது. இதில் பாலியல் பலாத்காரங்கள், பொதுமக்கள் படுகொலைகள் ஆகியன உள்ளடங்கும். பல நடுநிலை அமைப்புகள் இந்திய இராணுவம் குடிமக்களின் பாதுகாப்பில் குறைந்த அக்கறையுடன் செயல்பட்டதாகவும், மனித உரிமைகளை மீறுவதாகவும் சுட்டிக்காட்டியுள்ளன. இது இலங்கை, இந்தியாவிற்குள்ளும், குறிப்பாக தமிழ்நாட்டில் இந்திய அமைதி காக்கும் படை ஒரு ஆக்கிரமிப்பு, அடக்குமுறை படையாக கருதப்பட்ட, கணிசமான கூக்குரலுக்கும் பொதுமக்களின் அதிருப்திக்கும் வழிவகுத்தது.  
இந்தியப் படைகள் இலங்கையின் வடகிழக்கு மாகாணத்தில் இருந்த காலத்தில் ஏராளமான பொதுமக்கள் படுகொலைகள், வலுக்கட்டாயமாகக் காணாமற்போகச் செய்தல்ள், பாலியல் வன்புணர்வுகளில் ஈடுபட்டுள்ளனர்.  
1987 ஆம் ஆண்டு ஒக்டோபர் 22 ஆம் திகதி இடம்பெற்ற யாழ்ப்பாணம் போதனா வைத்தியசாலைப் படுகொலையானது மற்றொரு குறிப்பிடத்தக்க சம்பவம் ஆகும். வைத்தியசாலைக்கு அருகில் தமிழ் போராளிகளுடன் ஏற்பட்ட மோதலைத் தொடர்ந்து, இந்தியப் படைகள் விரைவாக வைத்தியசாலை வளாகத்திற்குள் நுழைந்து 70 இற்கும் மேற்பட்ட பொதுமக்களை படுகொலை செய்தனர். இந்த பொதுமக்களில் நோயாளிகள், சீருடையில் இருந்த இரண்டு மருத்துவர்கள், மூன்று தாதிகள், ஒரு குழந்தை மருத்துவ ஆலோசகர் அடங்குவர். இப்படுகொலைக்குப் பிறகு மருத்துவமனை முழுமையாக மீளவில்லை.  
இந்திய அமைதி காக்கும் படை சிங்கள குடிமக்கள் கொலைக்கு உடந்தையாக இருந்ததாகவும் குற்றம் சாட்டப்பட்டது. திருகோணமலை மாவட்டத்தில் பணிபுரிந்த மதராசுப் படையணி உடந்தையாக இருப்பதாக அப்போதைய இலங்கை அரசு குற்றம் சாட்டியது. இந்திய அதிகாரிகள் பொறுப்பை மறுத்தாலும், அவர்கள் திருகோணமலை மாவட்டத்திலிருந்து மதராசுப் படையணியை விலக்கிக் கொண்டனர்.